კროტონის ბრძოლა
კროტონის ბრძოლა — რომისა და კართაგენის ორი ბრძოლა მეორე პუნიკური ომის პერიოდში. ძვ. წ. 204 წლის ზაფხულში რომის კონსული პუბლიუს სემპრონიუს ტუდიტანუსი ბრძოლას აწარმოებდა ბრუტიუმში ჰანიბალის წინააღმდეგ. მასთან გამართა ორი ბრძოლა. პირველში გაიმარჯვეს კართაგენელებმა, რომაელებმა დაკარგეს 1 600 ადამიანი და დაიხიეს ბანაკისაკენ. მეორე ბრძოლაში კი ჰანიბალი დამარცხდა და დაკარგა 3 000 ადამიანი. ამავე წელს ბრუტიუმში კონსულმა აიღო სხვა მნიშვნელოვანი პუნქტებიც.